এই নিবন্ধটি ব্রিটিশ খাদ্য সম্পর্কে। অন্য ব্যবহারের জন্য আলু ভর্তা (দ্ব্যর্থতা নিরসন) দেখুন।

**ম্যাশড পটেটো**, **ম্যাশড পটেটোস** (আমেরিকান ইংরেজি এবং কানাডার ইংরেজি) বা **ম্যাশড টেটার** বা কথ্য ভাষায় **ম্যাশ** (ব্রিটিশ ইংরেজি) নামে পরিচিত। এটি সিদ্ধ নরম আলু, দুধ, মাখন, লবণ এবং মরিচ যোগ তৈরি করা একটি খাবার। এটি সাধারণত মাংস বা সবজির জন্য *সহযোগী-পরিবেশন পদ* হিসেবে পরিবেশন করা হয়। যখন আলুগুলো পুরোপুরি ভর্তা না করে মোটামুটিভাবে ভর্তা করা হয়, তখন তাদের **স্ম্যাশড পটেটোস** বলা হয়। তৈরিকৃত ম্যাশড পটেটো এবং হিমায়িত ম্যাশড পটেটো হিসেবেও এটি পাওয়া যায়। অনেক সময় ম্যাশড পটেটো অন্য খাবার তৈরির উপকরণ হিসেবেও ব্যবহৃত হয়।

উপকরণ
-----

বেশিরভাগ রন্ধন শিল্পী "আটাযুক্ত" আলু ব্যবহারের পরামর্শ দেন। সর্বাধিক পরিচিত জাতগুলো হলো কিং এডওয়ার্ড, রাসেট, গোল্ডেন ওয়ান্ডার এবং রেড রাস্কেল।

সাধারণত মাখন, দুধ বা দধি, লবণ, এবং মরিচ যোগ করা হয়। অন্যান্য অনেক মশলাও ব্যবহার করা যেতে পারে, যার মধ্যে রয়েছে ভেষজ (বিশেষত পার্সলে এবং চিবস), মশলা (বিশেষ করে জায়ফল), রসুন, পনির, বেকন, টক দই, খাস্তা পেঁয়াজ বা বসন্ত পেঁয়াজ, ক্যারামেলাইজড পেঁয়াজ এবং সরিষা।

* বাষ্প-জ্যাকেটযুক্ত কম্বি কেতলিতে ম্যাশড পটেটোর ব্যবসায়িক ভিত্তিতে উৎপাদনবাষ্প-জ্যাকেটযুক্ত কম্বি কেতলিতে ম্যাশড পটেটোর ব্যবসায়িক ভিত্তিতে উৎপাদন
* সসেজ এবং ম্যাশড পটেটোর একটি প্লেট, বাঁধাকপি এবং পেঁয়াজ-সহ, যা সাধারণত "ব্যাঙ্গার অ্যান্ড ম্যাশ" নামে পরিচিতসসেজ এবং ম্যাশড পটেটোর একটি প্লেট, বাঁধাকপি এবং পেঁয়াজ-সহ, যা সাধারণত "ব্যাঙ্গার অ্যান্ড ম্যাশ" নামে পরিচিত
* মাখন এবং চিপস দিয়ে সাজানো ম্যাশড পটেটোমাখন এবং চিপস দিয়ে সাজানো ম্যাশড পটেটো
* বাংলাদেশের আলু ভর্তাবাংলাদেশের আলু ভর্তা

ইতিহাস
------

ম্যাশড পটেটোর একটি প্রাথমিক রন্ধনপ্রণালী ১৭৪৭ সালে হান্না গ্লাসেসের "দ্য আর্ট অফ কুকরি" তে পাওয়া যায়। তার রন্ধনপ্রণালীতে আলুকে দুধ, লবণ এবং মাখনের সাথে একটি পাত্রে ভর্তা করা হয়।

রন্ধনসম্পর্কীয় ব্যবহার
-----------------------

ফ্রাঙ্কফুর্টার রিপ্পচেন, সয়ারক্রাউট এবং সরিষার সাথে পরিবেশন করা ম্যাশড পটেটো
ম্যাশড পটেটো একটি সহযোগী-পরিবেশন পদ হিসেবে পরিবেশন করা যেতে পারে, তবে প্রায়ই ব্রিটিশ দ্বীপে সসেজের সাথে পরিবেশন করা হয়, যেখানে এটি ব্যাঙ্গার অ্যান্ড ম্যাশ নামে পরিচিত। ম্যাশড পটেটো, শেফার্ডস অ্যান্ড কটেজ পাই, অর্কনি ক্ল্যাপশট, পিরোগি, কোলক্যানন, ডাম্পলিংস, আলু প্যানকেকস, পটেটো ক্রোকেটস এবং গনোচি-সহ অন্যান্য বিভিন্ন খাবারের উপাদান হতে পারে।

যুক্তরাজ্যে, ঠান্ডা আলু ভর্তা তাজা ডিমের সাথে মিশ্রিত করা হয় এবং তারপর আলুর কেক তৈরির জন্য মুচমুচে না হওয়া পর্যন্ত ভাজা হয়। এই খাবারটি কর্নওয়ালে উদ্ভূত বলে মনে করা হয় এবং এটি একটি জনপ্রিয় সকালের নাস্তা। পরিবর্তে মাংস এবং অন্যান্য অবশিষ্ট সবজি দিয়েও তৈরি করা যায় এটি।

ম্যাশড পটেটো গ্রেভির সাথে খাওয়া যেতে পারে (সাধারণত মাংসের গ্রেভি), যদিও উদ্ভিজ্জ গ্রেভির প্রচলন বাড়ছে কারণ নিরামিষ এবং নিরামিষ প্রবণতার জনপ্রিয়তা বৃদ্ধি পেয়েছে।[]

ম্যাশড পটেটো করার যন্ত্র দিয়ে ম্যাশড পটেটো করা যেতে পারে। যন্ত্রটি আলুর খোসা আলাদা করে আলুগুলোকে ভর্তা করে দেয়।

তথ্যসূত্র
---------

1. 1 2  Smith, A. (2011) Potato: A Global History. London: Reaktion Books.
2. ↑  "Mash | Meaning of Mash by Lexico"। *Lexico Dictionaries | English*। ৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Cloake, Felicity (১৫ মার্চ ২০১০)। "What's the best mashed potato method?"। *The Guardian*। London। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Randal, Oulton (৭ অক্টোবর ২০০৪)। "Floury Potatoes"। *CooksInfo.com* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Best Mashed Potato Recipes and Toppings - US Potato Board"। Potatogoodness.com। সংগ্রহের তারিখ ১৬ এপ্রিল ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Hannah Glasse, *The Art of Cookery*, 1747, p. 148 full text
7. ↑  Dupree, Nathalie (১ নভেম্বর ২০১২)। *Mastering the Art of Southern Cooking*। Gibbs Smith। আইএসবিএন 978-1-4236-2316-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  *Commercial America*। The Philadelphia Commercial Museum.। ১৯১০। পৃষ্ঠা 27। সংগ্রহের তারিখ ৯ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  Simmons, M.; Table, Sur La (২০০৮)। *Things Cooks Love: Implements, Ingredients, Recipes*বিনামূল্যে নিবন্ধন প্রয়োজন। Andrews McMeel Publishing। পৃষ্ঠা 133। আইএসবিএন 978-0-7407-6976-4। সংগ্রহের তারিখ ৯ জানুয়ারি ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

 উইকিমিডিয়া কমন্সে ম্যাশড পটেটো সম্পর্কিত মিডিয়া দেখুন।